Diari Oficial de la Generalitat Valenciana


Sumari del DOGV 4505, del 22-05-2003 (2003/5409)

Notificació de la resolució del conseller d'Obres Públiques, Urbanisme i Transports, de 04-12-02 (RA-73/2002), a José Luis Abad Ugarte (en representació de Asivalco, Comercial Lodroño y Combi Vintiuno, SL).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5409


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del conseller d'Obres Públiques, Urbanisme i Transports, de 04-12-02 (RA-73/2002), a José Luis Abad Ugarte (en representació de Asivalco, Comercial Lodroño y Combi Vintiuno, SL). [2003/5409]
  
Ja que no s'ha pogut practicar la notificació al senyor José Luis Abad Ugarte (en representació d'Asivalco, Comercial Lodroño i Combi Veintiuno, SL), i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, de 4 de desembre de 2002 (RA-73/2002).
  
Vists els recursos d'alçada interposats pel senyor José Cesar Alarcón Vila, en nom i representació de la mercantil Renda Vencan, SL, el senyor Salvador Vendrell Llorca i la senyora Sagrario Cano Castillo; per la senyora Inmaculada Sancho Cogollos, en nom i representació de la mercantil Lezuza, SA, el senyor Efrain Gonzaléz Martínez i la senyora María Isabel Soler Ortí; per la senyora Teresa Benlloch Lerma; per la senyora Carmen Paul Collado; per la senyora Francisca i el senyor Juan Llabata Sanchís, pel senyor Manuel Rico Pitarch, en nom de la mercantil Ubeda y Rico, SL; per la senyora Alicia Serrano Ros, en nom i representació de la mercantil Aznar Textil, SA, pel senyor José Luis Abad Ugarte, en nom i representació de la Comunitat de Propietaris del Polígon Industrial Fuente del Jarro (ASIVALCO), contra l'Acord de la Comissió Territorial d'Urbanisme de València, de 16 de novembre de 2001, que va aprovar definitivament l'Homologació modificativa i Pla Parcial del sector 1 del Pla General d'Ordenació Urbana de Paterna (València), i de conformitat amb els següents,
  
Antecedents de fet
  
Primer
  
La Comissió Territorial d'Urbanisme de València, en sessió de 16 de novembre de 2001, va acordar supeditar l'aprovació definitiva de l'Homologació i Pla Parcial Sector 1 del Pla General d'Ordenació Urbana de Paterna, fins que es compliren els condicionants establits en la Declaració d'Impacte Ambiental.
  
Esmenats els condicionants establits per la Comissió Territorial d'Urbanisme de València, mitjançant Resolució del director general d'Urbanisme i Ordenació Territorial, de 9 de gener de 2002, es va declarar definitivament aprovat l'expedient de referència i es va ordenar la publicació de l'acord d'aprovació definitiva de l'Homologació i Pla Parcial del Sector 1 del PGOU de Paterna, i es va publicar en el Butlletí Oficial de la Província de València, de dia 1 de març de 2002, i ressenya en el DOGV de data 24 d'abril de 2002. Així mateix, el dit acord d'aprovació definitiva va ser objecte de notificació individualitzada a tots aquells que pogueren resultar afectats directament en els seus drets subjectius com a conseqüència de l'aprovació del present expedient.
  
Segon
  
Durant el termini establit a l'efecte, s'han interposat recursos d'alçada pel senyor José Cesar Alarcón Vila, en nom i representació de la mercantil Renda Vencan, SL, el senyor Salvador Vendrell Llorca i la senyora Sagrario Cano Castillo; per la senyora Inmaculada Sancho Cogollos, en nom i representació de la mercantil Lezuza, SA, el senyor Efrain Gonzaléz Martínez i la senyora María Isabel Soler Ortí; per la senyora Teresa Benlloch Lerma; per la senyora Carmen Paul Collado; per la senyora Francisca i el senyor Juan Llabata Sanchís, pel senyor Manuel Rico Pitarch, en nom de la mercantil Ubeda y Rico, SL; per la senyora Alicia Serrano Ros, en nom i representació de la mercantil Aznar Textil, SA, pel senyor José Luis Abad Ugarte, en nom i representació de la Comunitat de Propietaris del Polígon Industrial Fuente del Jarro (ASIVALCO).
  
Tercer
  
A l'empara del que disposa l'article 112 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es va donar trasllat, dels recursos presentats a l'Ajuntament de Paterna i la resta d'interessats en l'expedient perquè s'al·legue el que tinguen per convenient. Es rep l'escrit d'al·legacions de Parques Empresariales, SA.
  
Quart
  
El Servici Territorial d'Urbanisme de València, el 18 de juliol de 2002, va emetre informes desfavorables respecte dels objectes dels recursos interposats.
  
Cinqué
  
L'Àrea Jurídica de la Conselleria d'Obres Públiques, Urbanisme i Transports, el 2 de desembre de 2002, va informar favorablement la desestimació dels presents recursos d'alçada.
  
Fonaments jurídics
  
Primer
  
Els recursos d'alçada deduïts són admissibles de conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP), modificada per la Llei 4/1999, de 13 de gener.
  
Els recursos presentats, encara que es referixen a un conjunt heterogeni de qüestions, tenen tots ells en comú que impugnen el mateix acte administratiu: l'acord autonòmic d'aprovació definitiva de l'Homologació i Pla Parcial Sector 1 del Pla General del municipi de Paterna. Això justifica que es resolguen conjuntament, mitjançant l'acumulació a què es referix l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Segon
  
L'objecte del present procediment és la resolució dels recursos administratius d'alçada interposats contra l'acord de la Comissió Territorial d'Urbanisme de València, de 16 de novembre de 2001, d'aprovació definitiva de l'Homologació i Pla Parcial del Sector 1 del PGOU de Paterna, i Resolució del director general d'Urbanisme i Ordenació Territorial, de 9 de gener de 2002, d'esmena de deficiències.
  
Les diverses qüestions que es plantegen en els recursos administratius formulats són les següents:
  
A. Impugnacions relatives a la falta de notificació del tràmit d'exposició pública, infringint el que establix l'article 46.3 de la LRAU.
  
B. Impugnacions relatives al disseny de la rotonda i modificació d'alineacions d'illa en sòl urbà consolidat per l'edificació i urbanització, amb reducció de l'espai físic dels accessos privats, carrers privats interiors i molls de càrrega necessaris per a l'adequat desenrotllament de l'activitat industrial.
  
C. Modificació del traçat del sistema general viari i s'han d'assenyalar quins són els terrenys que han de ser ocupats en la futura construcció de la via.
  
D. Articles 46.3 i 48 de la LRAU, qüestionats de legalitat per resolució, de 15 d'octubre de 2001, del Tribunal Superior de Justícia de la Comunitat Valenciana, que indique que la designació d'agent urbanitzador és contrària a dret i motiu de nul·litat ja que ha de realitzar-se amb subjecció a la Llei de Contractes de les Administracions Públiques.
  
E. L'Homologació no és el mitjà adequat per a modificar les determinacions del planejament vigent.
  
F. Que s'excloguen les parcel·les dels recurrents de l'àmbit del Pla Parcial i del PDAI per considerar que són béns que estan ja patrimonialitzats legítimament i no poden ser objecte d'un nou programa ni d'un nou Pla Parcial.
  
Tercer
  
Respecte d'això hem d'informar el següent:
  
A. Han de desestimar-se les al·legacions referides a la falta de notificació del tràmit d'exposició pública, atés que l'article 46.3 és aplicable als propietaris afectats per un PDAI, i ja que el que ara s'aprova correspon a la UE núm. 1 i els recurrents són propietaris de parcel·les externes al sector que s'ha d'urbanitzar adscrites a la UE núm. 2, no seria d'aplicació el dit article. L'expedient va ser sotmés al tràmit d'informació pública mitjançant inserció d'anuncis en el Butlletí Oficial de la Província, de 22-03-2000, i en el Diari Oficial de la Generalitat Valenciana, de 17-03-2000.
  
No obstant això, atés que el document de planejament va ser modificat amb posterioritat a la fase d'informació pública introduint modificacions que afectaven nous propietaris, entre els quals es troben els recurrents, d'acord amb l'article 38.2.A) de la LRAU es va procedir a la seua notificació.
  
B. El disseny de la rotonda que els afecta és merament indicatiu, tal com s'indica tant en l'acord d'aprovació provisional com en el document del Pla Parcial, per la qual cosa el traçat d'este pot ser alterat en el sentit d'impedir la producció de majors perjuís als afectats. Els terrenys necessaris per a l'execució de la rotonda seran objecte d'expropiació, expedient en la tramitació dels quals haurà de qüestionar-se el preu just dels béns i dels drets afectats, de la qual serà beneficiari l'agent urbanitzador.
  
C. Respecte a la modificació del traçat del sistema general viari, hem de dir que el finançament del vial de connexió amb la CV 35, és a càrrec de la UE núm. 1 mitjançant el sistema d'expropiació a càrrec d'esta, tal com s'indica en el projecte.
  
D. Les al·legacions relatives a la inconstitucionalitat dels articles 46.3 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, no procedixen atés que esta seguix legalment vigent, més encara quan s'ha dictat Resolució del Tribunal Constitucional, de 16 de juliol de 2002, que declara la inadmissió de la qüestió d'inconstitucionalitat núm. 6248-2001 plantejada per la Sala Contenciosa Administrativa del Tribunal Superior de Justícia de la Comunitat Valenciana, en el recurs núm. 01/2136/1997.
  
E. Els canvis i modificacions en el planejament vigent mitjançant document d'homologació modificativa es troben reconeguts en l'article 4 de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística, aprovada per Orde del conseller d'Obres Públiques, Urbanisme i Transports, de 29 de març de 1996, i article 54 de la LRAU.
  
F. Quant a la qüestió relativa a la vulneració dels drets urbanístics legítimament adquirits, així com el règim jurídic aplicable als sòls urbans consolidats per la urbanització i l'edificació, ha de tindre's en compte que l'obtenció dels terrenys i l'execució de la rotonda constituïx una càrrega d'urbanització que ha de ser assumida per la UE núm. 2 per la qual cosa els propietaris afectats seran rescabalats mitjançant el corresponent expedient expropiatori, constituint este un sistema de gestió dels sòls urbans afectes a dotació pública legalment reconegut en la legislació urbanística. Quant a la sol·licitud de l'exclusió dels terrenys de l'àmbit del PP i PDAI, ha d'indicar-se que estos no es troben inclosos en els dits àmbits, sinó que constituïxen una càrrega externa al sector, per la qual cosa els propietaris no participen dels beneficis i càrregues del planejament sinó que seran objecte d'expropiació d'acord amb la utilitat pública del planejament.
  
Ara bé, es desprén de la tramitació de l'expedient, que es troba pendent d'urbanitzar part del vial de servici paral·lel al carrer Ciutat de Llíria, per la qual cosa l'Ajuntament estima que ha de completar-se la dita urbanització. Esta actuació comporta tant l'obtenció dels terrenys no cedits anteriorment com la urbanització del vial, per la qual cosa es preveu en el Pla Parcial que la proposta juridicoeconòmica del PDAI de la UE núm. 2 determinarà el mètode de repercussió de dites obres d'urbanització als propietaris del sòl urbà afectat, bé mitjançant l'aplicació de contribucions especials o cànon d'urbanització, estos dos reconeguts expressament per la legislació local i urbanística. En la tramitació dels projectes corresponents hauran de ponderar-se les obres d'urbanització ja executades anteriorment i els béns i drets afectats per l'actuació que han de ser objecte d'expropiació, tot això als efectes de determinar el cost final.
  
Finalment hem de dir que l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de l'interés públic local formulada pel municipi des de la seua pròpia representativitat.
  
Quart
  
El conseller d'Obres Públiques, Urbanisme i Transports és competent per a resoldre els recursos interposats, de conformitat amb el que establix l'article 7 del Reglament Orgànic de la Conselleria d'Obres Públiques, Urbanisme i Transports, el Decret 210/2001, de 18 de desembre i el Decret 77/1996, de 16 d'abril del Govern Valencià pel qual s'aprova el Reglament d'Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
Desestimar els recursos administratius d'alçada interposats pel senyor José Cesar Alarcón Vila, en nom i representació de la mercantil Renda Vencan, SL, el senyor Salvador Vendrell Llorca i la Sra Sagrario Cano Castillo; per la senyora Inmaculada Sancho Cogollos, en nom i representació de la mercantil Lezuza, SA, el senyor Efrain Gonzaléz Martínez i la senyora María Isabel Soler Ortí; per la senyora Teresa Benlloch Lerma; per la senyora Carmen Paul Collado; per la senyora Francisca i el senyor Juan Llabata Sanchís, pel senyor Manuel Rico Pitarch, en nom de la mercantil Ubeda y Rico, SL; per la senyora Alicia Serrano Ros, en nom i representació de la mercantil Aznar Textil, SA, pel senyor José Luis Abad Ugarte, en nom i representació de la Comunitat de Propietaris del Polígon Industrial Fuente del Jarro (ASIVALCO), contra l'Acord de la Comissió Territorial d'Urbanisme de València, de data 16 de novembre de 2001, que va aprovar definitivament l'Homologació modificativa i Pla Parcial del sector 1 del Pla General d'Ordenació Urbana de Paterna.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.